ADEVĂRUL ŞI LIBERTATEA: O PROBLEMĂ FUNDAMENTALĂ 


Zenon Card. GROCHOLEWSKI 
Congregația pentru Educaţia Catolică 
(a Seminariilor şi a Instituţiilor de învățământ), Vatican! 


Sumar: În alocuţiunea rostită cu ocazia primii titlului de Doctor honoris causa 
din partea Universităţii „Al.I. Cuza” din laşi, Eminenţa Sa Card. Zenon Gro- 
cholewski analizează problema fundamentală a timpurilor noastre, cea a ade- 
vărului şi a libertăţii. Pentru început, autorul remarcă faptul că omul prin na- 
tura sa singulară aspiră spre aceste două valori, strâns legate între ele, întrucât 
fidelitatea față de adevăr determină exercitarea libertăţii, însă nu doar la nivel 
teoretic, cât mai ales practic, în acțiune, fapt care duce la cucerirea adevăratu- 
lui progres uman şi social. Modelul de urmat în căutarea adevărului este însuşi 
Isus Cristos, plinătatea Adevărului care-l eliberează pe om. După cum menţio- 
nează autorul, libertatea creştină presupune două valențe: urmarea lui Cristos 
şi „vivere in conspectu Dei”. După ce analizează libertatea în raport cu legea 
Decalogului, cardinalul Grocholewski prezintă figura lui Isus Cristos, care este 
adevăr şi iubire şi Noua Lege pentru omenire, de aici rezultând că singura 
„hrană pentru omul înfometat de adevăr şi de libertate” este Euharistia. 


Cuvinte cheie: om, adevăr, libertate, ideologia progresului, Decalog, Isus 
Cristos, creştini, iubire, Euharistie. 


Summary: În the allocution presented in the occasion of receiving the title of 
Doctor honoris causa from the University „Al.I. Cuza” of laşi, his Eminence 
Card. Zenon Grocholewski analyzed the fundamental problem of today's soci- 
ety, the one of truth and liberty. In the beginning, the author notices that man, 
by his unique nature, aspires to these two great values, interconnected values, 
because the fidelity to truth determines the exercise of liberty, and this not 
only theoretically but also practically, in action, fact that leads to conquer the 
true human and social progress. Our model, worthy to be followed is Jesus 
Christ, the fulfillment of truth which liberates man. As the author mentions, 
Christian freedom assumes two valences: to follow the Christ and vivere in 
conspectu Dei. After analyzing liberty in the relation with the law of Decalo- 
gue, the Cardinal Grocholewski presents the figure of the Christ, who is truth, 


1 Zenon Grocholewski este cardinal al Bisericii Catolice şi prefect al Congregaţiei pentru 
Educaţia Catolică (a Seminariilor şi a Instituţiilor de învățământ) din Vatican. Această 
conferință a fost ţinută cu ocazia conferirii titlului de Doctor honoris causa al Universităţii 
„Alexandru Ioan Cuza” din Iaşi (România), 5 noiembrie 2010 

love and the new law for humanity; that is why only the Eucharist is the „food 
for the hungry man seeking for truth and liberty”. 


Key words: man, truth, liberty, ideology of progress, Decalogue, Jesus Christ, 
Christians, love, Eucharist. 

Introducere 


1. Mă simt cu adevărat onorat să primesc titlul de Doctor honoris causa 
de la acest prestigios centru de studii şi de învățământ şi mândru că pot, 
de acum încolo, să consider această Universitate şi ca Alma Mater a mea. 

Celor care au promovat inițiativa şi au contribuit ca să mi se acorde 
această distincție — adică Facultăţii de Teologie Romano-Catolică împreu- 
nă cu Excelența sa Episcopul diecezan, cu Domnul Rector, cu Senatul Aca- 
demic şi cu întregul Corp profesoral — le exprim sentimentele mele de vie 
recunoştinţă pentru acest semn de bunăvoință şi prietenie. 

Mulţumesc şi pentru cuvintele prieteneşti care au fost rostite în privin- 
ţa mea. Mă simt onorat de prezenţa atâtor personalităţi ilustre. 

Îmi face plăcere să primesc acest titlu de doctor în anul în care această 
Alma Mater lassiensis celebrează 150 de ani de la întemeierea sa. Această 
circumstanță îmi oferă fericita ocazie de a exprima bucuria mea vie pentru 
rezultatele ştiințifico-didactice obținute de această Universitate şi pentru 
binele cu care ea a îmbogăţit poporul român. Circumstanţa îmi permite, de 
asemenea, să exprim în mod public cele mai bune urări pentru viitorul său 
promițător. Domnul Rector, în scrisoarea cu care mi-a comunicat decizia 
Senatului Academic, a notat: „În afară de cercetare neîncetată şi continuă 
a adevărului ştiinţific, adeziunea puternică şi devotă la valorile veşnice ale 
credinței în Isus Cristos a fost un punct de sprijin inestimabil şi decisiv 
încă de la întemeierea”? acestei Universităţi. Această constatare, precum 
şi existența a două Facultăţi de teologie în această nobilă instituție educa- 
tivă, conferă urărilor mele o şi mai mare căldură. 

Fie ca Domnul să binecuvânteze această Universitate, ca ea să crească 
şi, prin contribuţia ei creativă în gândire şi acțiune, să colaboreze tot mai 


2 „Beside the restless and continuous search for the scientific truth , the strong and pious 
attachment to the eternal values of the faith in Jesus Christ stood as priceless and decisive 
support at the foundation of the first modern higher education institution in Romania”. 

mult la adevăratul progres şi la prosperitatea iubitei națiuni române, a 
Europei şi a lumii întregi. 

2. Ca obiect al scurtei mele intervenții cu această ocazie care mă ono- 
rează am ales tema referitoare la relația dintre libertate şi adevărul despre 
om, o temă desigur vrednică şi stimulatoare pentru o reflecţie academică. 
Voi trata această problemă într-o dublă perspectivă complementară: filoso- 
fică şi teologico-cristologică. 


1. Omul prin natura sa singulară aspiră la libertate şi la adevăr 


Omul, ca persoană, este un subiect autoconştient, rațional şi liber, deschis 
spre un progres, ba chiar orientat spre un adevăr care-l transcende, capa- 
bil să se cunoască pe sine însuşi, pe Dumnezeu, adevărul, binele; capabil să 
iubească, să fie subiect creativ, să se pregătească pentru destinul său ultim. 

Este o ființă într-adevăr singulară. Posedă în natura sa germenul între- 
gii dezvoltări a unei creaturi făcută după imaginea lui Dumnezeu, animată 
de un scop care determină şi legea sa naturală, criteriul proxim şi obiectiv 
de distincţie între adevăratul său bine şi adevăratul său rău. 


a. Exercitarea libertăţii trebuie să fie determinată 
de fidelitatea fată de adevăr 


Prin exercitarea libertăţii sale autentice, persoana umană îşi dezvăluie 
adevărata sa demnitate şi îşi realizează vocaţia; putem spune, dă formă 
identităţii sale profunde. Intemeindu-se pe legile esenţiale — care sunt le- 
gea naturală şi legea divină pozitivă - în folosirea libertăţii sale, ea îşi 
exercită şi responsabilitatea asupra faptelor sale. 

Pentru a preîntâmpina orice echivoc cu privire la înțelegerea libertăţii, 
aş vrea în prealabil să afirm, cu cuvintele din prima Enciclică a lui loan 
Paul al II-lea Redemptor hominis (4 martie 1979), că 


nu în tot ceea ce diferitele sisteme şi chiar fiecare om văd şi propagă ca liberta- 
te este adevărata libertate a omului (n. 12); Se consideră uneori, în mod eronat, 
[...] că orice om este liber atunci când se foloseşte de ea după cum vrea, că la 
asta este necesar să se tindă în viața indivizilor şi a societăţilor. In schimb, li- 
bertatea este un mare dar numai atunci când ştim s-o folosim în mod conştient 
pentru tot ceea ce este adevăratul bine (n. 21). 


Cu alte cuvinte: „Adevărata libertate se măsoară cu promptitudinea 
spre slujire şi spre dăruirea de sine”. De fapt, „numai libertatea înțeleasă 
astfel este într-adevăr creativă, edifică umanitatea noastră şi construieşte 
legături interumane. Construieşte şi nu desparte! Cât de mult lumea, Eu- 

ropa [...] au nevoie de această libertate care uneşte!”:. 

În realitate, libertatea, care se află la baza exerciţiului rațiunii şi a voinței 
omului, are un obiectiv precis: perfecționarea ființei sale, adică, decizia de 
a ajunge la scopul său ultim, conformarea cu Dumnezeu şi contribuirea la 
binele comun. 

Pentru a face asta, omul are nevoie de adevăr. Există o dorință puterni- 
că atât de libertate cât şi de adevăr înscrisă în natura comună a oamenilor. 
În afară de libertate, omul a fost înzestrat de Creator cu dorinţa naturală 
de adevăr, dorinţa de a-l căuta, de a-l cunoaşte şi de a-l mărturisi cu propria 
viață. Accesul la acest adevăr nu este scop în sine, ci se completează în acți- 
une, în iubire, în caritate, care, la rândul ei, îşi are propriul sens în adevăr. 

A nega relația dintre dorința puternică de libertate şi cea de adevăr 
echivalează cu a lăsa rațiunea expusă evantaiului haotic al „interesului”, 
al relativismului sau al puterilor dominante; punând, în definitiv, în peri- 
col însăşi omenirea. Aşadar, libertatea, dacă vrea să fie umanizatoare, tre- 
buie să se orienteze mereu spre adevăr, adică spre ceea noi suntem în mod 
genuin, şi trebuie să corespundă adevărului ființei noastre. 

În acest context, sunt iluminatoare cuvintele din prima Enciclică a lui 
Ioan Paul al II-lea Redemptor hominis care prezintă „exigența unui raport 
onest față de adevăr, ca şi condiţie a unei libertăţi autentice”, şi asta per- 
mite să se evite „orice libertate aparentă, orice libertate superficială şi uni- 
laterală, orice libertate care nu pătrunde tot adevărul despre om şi despre 
lume” (n. 12, par. 3). Aceste cuvinte au un ecou semnificativ şi în ultima 
Enciclică a Papei Benedict al XVI-lea Caritas in veritate (29 iunie 2009): 
„fidelitatea față de om cere fidelitatea faţă de adevăr care, singur, este garan- 
ție de libertate” (n. 9). 

Deşi este obligatoriu să se spună că nu se poate concepe nici un tip de 
supunere care să limiteze alegerea binelui, care să reducă dezvoltarea sănă- 
toasă a facultăților umane, care să comprime forța sufletului, care să închi- 
dă orizontul experienţelor şi relaţiilor sociale sau să sacrifice lumea afecte- 
lor familiale; este la fel de adevărat că pretenţia unei libertăţi absolute, cu 
independenţă totală şi fără legătură cu adevărul, duce la pierderea ei. Ade- 
vărul defineşte limitele pe care libertatea nu va trebui să le depăşească 
niciodată: în domeniul intelectual, în domeniul moral şi social. 

Omul este născut pentru adevăr. Cunoaşterea adevărului devine o ade- 
vărată cucerire. Cu mare determinare, Papa loan al XXIII-lea a apărat 
dreptul omului de a căuta adevărul („homo [...] iure naturae postulat [...] 


3 Ioan PAUL AL II-LEA, Omilia la încheierea celui de-al 46-lea Congres Euharistic Interna- 
tional, Wrocław, 1 iunie 1997, n. 5, cpv. 5. 

ut libere possit verum inquirere”4), unit cu obligația de a înainta în această 
căutare („ius veritatem libere vestigandi [cohaeret] cum officio veritatem 
altius latiusque in dies quaerendi”5). 

Pe bună dreptate a afirmat Slujitorul lui Dumnezeu loan Paul al II-lea, 
referindu-se desigur la realitatea din trecutul regim comunist din națiuni- 
le noastre: „Ştim din experiența noastră că ceea ce se construieşte «împo- 
triva adevărului» este mereu şi numai o violență şi nu este adevărată forță 
a omului”. 

De fapt, adevărul despre om şi despre lume este chemat să determine 
folosirea libertăţii. 

În Enciclica Veritatis splendor (6 august 1993), acelaşi Pontif a putut să 
constate apoi cu mare convingere că la rădăcina actualei crize morale (atât 
la nivelul conceptual cât şi la cel al practicii) „se află influența mai mult 
sau mai puțin ascunsă a curentelor de gândire care ajung să dezrădăcineze 
libertatea umană din raportul său esenţial şi constitutiv cu adevărul” (n. 
4, par. 2). Pontiful a dezvoltat apoi pe larg această problemă (cf. mai ales 
nr. 35-53). 


b) Primatul contemplaţiei asupra acțiunii 


Deci adevărul are un grad de absolut pe care se construieşte primatul 
contemplaţiei asupra acțiunii. De aceea, toate obligațiile morale ale omului 
sunt justificate numai în linia unei orientări sincere spre adevărul despre 
ceea ce este el. 

Cum este uşor de intuit, pornind de la acest raționament se deduce prin 
urmare că nu e suficient a căuta, a descoperi şi a contempla adevărul. Omul 
are obligaţia de a trăi — de a-şi exercita libertatea — conform adevărului 
propriei ființe. Acesta este izvorul din care derivă corectitudinea vieţii 
omului, adevărata libertate a alegerilor sale, înțelepciunea realizărilor sale 
şi dezvoltarea sa istorică demnă. 

Dacă acest lucru are loc, adevărul devine motivul unei bucurii şi al unei 
complăceri spirituale care inundă ființa omului. Acest „gaudium de veritate” 
(expresie îndrăgită de sfântul Augustin), îl salvează pe om de delirul şi, în 


1 „Dreptul natural cere ca orice ființă umană să se bucure [...] de libertate în căutarea 
adevărului”; Il diritto naturale postula che ogni essere umano goda [...] la libertà nella ri- 
cerca del vero”: IOAN AL XXIII-LeA, Enciclica Pacem in terris, 11 aprilie 1963, pars I, cpv. 5 
(în edițiile italiene ale textului e vorba în general de partea I, A, n. 2). 

5 „Dreptul la libertatea căutării adevărului este unit cu obligația de a căuta adevărul, în 
vederea unei cunoaşteri a lui tot mai vastă şi profundă”; ibidem, cpv. 22 (în edițiile italiene 
ale textului e vorba în general de partea I, B, n. 1). 

6 Ioan PAUL AL II-LEA, Discurs în timpul Audienței generale de miercuri 28 martie 1990: 
Conaţionalilor polonezi. 

definitiv, de drama unei existențe eşuate. 

Este nevoie, astăzi mai mult ca oricând, să rămânem fermi în fața intri- 
gilor unui imanentism centralizator care pretinde să-l convingă pe om de 
faptul că el este o ființă singură, autosuficientă, scoasă de sub orice normă 
absolută şi transcendentă. Aceasta este nebunia actualului umanism lai- 
cist, care desacralizează realitatea omului. Acest „umanism fals” abando- 
nează conceptul de natură umană, în favoarea unor himerice ideologii de 
acest gen, slăbind aspiraţia şi capacitatea reală a omului de a ajunge la 
adevărul despre el însuşi. Făcând astfel, propagă o libertate anarhică, orfană 
de adevăr, căreia i se acordă prerogativa de a se constitui drept călăuză a 
oricărei gândiri, creatoare a unei morale noi şi unică legislatoare de drepturi. 

In această perspectivă, este important să menţinem fidelitatea față de 
conştiinţa originară şi spontană, universală şi de nesuprimat pe care fiecare 
individ o are despre sine, liberă de prejudecățile unei culturi care ori indu- 
ce la pesimism şi la disperare antropologică, ori exaltă până la delir posibi- 
litățile omului. 


c) La cucerirea adevăratului progres uman şi social 


(1) Apărută din acest substrat bogat, viața umană se dezvoltă atrasă de 
forța Scopului său ultim: glorificarea lui Dumnezeu, Binele Suprem. Doci- 
litatea față de acest Scop ultim — care va depinde de alipirea libertății noas- 
tre de adevăr — se întrupează în situaţiile multiple ale pelerinajului uman, 
generând astfel o existență realmente fecundă, care defineşte procesul de 
creştere şi de realizare a persoanei umane. Proces neliniar. Uneori poate 
chiar ajunge să fie accidentat şi imprevizibil, de vreme ce libertatea pentru 
bine şi adevărul se vor prezenta mereu ca o comoară care trebuie să fie 
încontinuu cucerită de fiecare individ, de fiecare generaţie. 

Astfel, constatăm limitele „ideologiei progresului”, cum o numeşte Papa 
Benedict al XVI-lea în Enciclica Spe salvi, din 30 noiembrie 2007 (n. 17), 
care se răspândeşte repede astăzi în societatea noastră, dar care îşi are 
originea deja în Francis Bacon (1561-1626). Conform acestei ideologii, pro- 
gresul este mai ales „un progres în dominarea crescândă a rațiunii [...] 
considerată desigur o putere a binelui şi pentru bine”; progresul se identi- 
fică cu „depăşirea tuturor dependențelor — este progres spre libertatea per- 
fectă”, care în definitiv este o libertate autonomă. Aceasta este promisiu- 
nea care l-ar duce pe om spre plinătatea sa (cf. Enc. Spe salvi, n. 18). 

În faţa acestei luări de poziție contemporană care susține un naiv — sau 
răuvoitor — optimism asupra bunătăţii intrinsece a rațiunii şi a libertăţii, 
capabile, prin ele însele, să garanteze o nouă comunitate umană perfectă, 
afirmăm primatul adevărului care se inserează, prin propria natură, într-un 

spațiu de umanizare, care creează progres autentic şi permite dezvoltarea 
coerentă a existenței personale şi comunitare. 

(2) În acest proces de creştere şi progres, individual şi comunitar, în care 
libertatea este înfrățită cu adevărul, omul, omul întreg, este chemat şi la 
întâlnire, la dialog, la comunicarea autentică. 

În realitate, aşa cum a afirmat în diferite ocazii Papa Benedict al XVI-lea, 
oamenii nu sunt „insule ale ființei”, monade fără nici o conexiune esenţia- 
lă, care trăiesc numai simple relaţii accidentale. Însăşi natura omului de- 
monstrează orientarea sa relațională: omul este un „a fi de la”, un „a fi cu” 
şi un „a fi pentru”. Prin urmare, libertatea umană va putea să constea 
numai în coexistența ordonată a libertăților. Libertatea omului este liber- 
tate împărtăşită, libertate în coexistența de libertăți care se limitează şi se 
susțin reciproc: libertatea trebuie să se măsoare prin ceea ce eu sunt, prin 
ceea ce noi suntem. În acest context, orânduirea — dreptul — nu este antite- 
tic pentru libertate, ci condiţia sa; şi mai mult încă, un element constitutiv 
al libertăţii însăşi. Absența dreptului ar produce absența libertății. 

Pe de altă parte, în mod deosebit, problema adevărului nu numai că 
asigură în ultimul grad unitatea originară a neamului omenesc, ci este 
condiţia de posibilitate a oricărei comunicări şi comuniuni între oameni, 
pentru că ei sunt părtaşi la unul şi acelaşi adevăr. De aceea, corect este ca 
adevărul să fie fundamentul consensului între culturi şi între popoare, şi 
nu viceversa, adică să fie consensul cel care întemeiază adevărul. 

Mai mult, dacă se neagă valoarea adevărului în el însuşi, a adevărului 
obiectiv, posibilitatea de a-l cunoaşte şi, de aceea, de a-l duce la practică, 
ceea ce rămâne este o rațiune utilitaristă sau pragmatică, teoria consumis- 
tă aplicată atât la faptul de a face, cât şi la cel de a şti. Deci nu este rar ca 
dialogul să se transforme în simplu spectacol, într-un teatru al opiniilor şi 
al dialecticii banale, şi nu în agora unde ştiinţa este confruntată şi apro- 
fundată cu rigoare. Comunicaţiile sunt exploatate pentru o globalizare de 
interese create şi nu pentru a îmbogăţi î în mod echitabil şi integral popoa- 
rele. În sfârşit, comuniunea aceloraşi devine o utopie, alimentată de pro- 
puneri de culturi artificiale care nu răspund la natura persoanei nici a so- 
cietăţii, precum şi de identități fictive care nu vor reuşi să facă în aşa fel 
încât societăţile noastre să fie mai raționale şi tolerante, ci dimpotrivă, tot 
mai vulnerabile şi mai puţin inclusive, progresiv slăbite pentru a recunoaş- 
te ceea ce este adevărat, bun şi nobil. 


2. Isus Cristos, plinătate a Adevărului care-l eliberează pe om 


Trecând acum la aspectul teologic, aş vrea să fac mai întâi o premisă: 
dacă vrem să ajungem la om pentru a-i da ceea ce este al său, ceea ce apar- 

ţine fiinţei sale, ceea ce permite realizarea sa progresivă până la a răspun- 
de Scopului său ultim, atunci, nici empirismul extrem, cu aliatul său pozi- 
tivismul scientist, care distrug personalitatea în dizolvarea resurselor şi 
potențialităților spiritului uman; nici scepticismul, care neagă gândirii 
capacitatea de a se transcende în intuiţia ființei în sine a lucrurilor; nici 
relativismul, coleg de peripeții al agnosticismului, care-l închide pe individ 
în cercul de fenomene, relativizând toate valorile, zădărnicind toate idea- 
lurile; nici pesimismul existențialist, care goleşte viața de orice sens; nici 
cu atât mai puțin materialismul, care dărâmă şi suprimă totul în vârtejul 
a ceea ce este sensibil şi al acțiunii pure, nu pot fi forme de eliberarea au- 
tentică pentru că nu răspund la integritatea ființei umane, nu se pun în 
fața adevărului său”. 

Biserica lui Cristos îl priveşte pe om nu în aparenţa sa, ci în ceea ce este 
el, pentru a-şi însuşi toate aspiraţiile omului din timpul nostru, caracteri- 
zat de conştiinţa vie a libertăţii, a demnităţii persoanei şi a drepturilor sale 
inalienabile. Primul şi fundamentalul dintre toate aceste drepturi ale 
omului este dreptul la Dumnezeu. Fără acest drept fundamental, care este 
în acelaşi timp drept la adevăr, toate celelalte drepturi ale omului sunt 
insuficiente. 

A fost notat pe bună dreptate: 


Se încearcă [...] să se convingă omul şi societăţile întregi că Dumnezeu este 
piedică pe calea spre libertatea deplină, că Biserica este duşmana libertății, că 
ea nu înțelege libertatea, că îi este frică de ea însăşi. Avem aici o incredibilă 
confuzie de noţiuni! Biserica nu încetează să fie în lume vestitoare a Evanghe- 
liei libertăţii! Aceasta este misiunea sa. „Cristos ne-a eliberat pentru ca să rămâ- 
nem liberi” (Gal 5,1). Pentru aceasta unui creştin nu-i este frică de libertate, 
nu fuge din fața ei! O asumă în mod creativ şi responsabil, ca misiune a vieții 
sale. De fapt, libertatea nu este numai un dar al lui Dumnezeu; ea ne este dată 
şi ca misiune! Este vocaţia noastră: „Voi însă, fraţilor, ați fost chemaţi la liber- 
tate” (Gal 5,13) — aminteşte Apostolul:. 


În viziunea creştină este depăşită axioma omului care în aspirațiile sale 
de libertate se face autor al adevărului. Pentru creştin, adevărul are un 
nume: Dumnezeu; şi un chip: Isus Cristos. În persoana Cuvântului întru- 
pat, de la naşterea sa şi până la misterul său pascal, adevărul se prezintă 
ca un dar care este oferit libertăţii omului. Cuvintele lui Isus în Evanghe- 
lia după loan: „Adevărul vă va elibera” (8,32) revelează că orice promisiu- 
ne de eliberare care se separă de adevăr nu generează adevărată libertate, 
ci o suprimă, îl transformă pe om într-o creatură perdantă, într-o ființă 


1 Cf. E. ZoFFOLI, Cristianesimo. Corso di teologia, Ed. Segno, Udine 1993, 973. 
8 Ioan PAUL AL II-LEA, Omilia la încheierea celui de-al 46-lea Congres Euharistic Interna- 
tional, Wrocław, 1 iunie 1997, n. 5, cpv. 3. 

fără sens, departe de a-i oferi răscumpărarea. 


a) Libertatea creştină este urmare a lui Cristos, Cuvântul lui Dumnezeu 


Acest nume şi acest chip al Adevărului creştin au propria lor voce, sau, 
mai bine zis, Cuvântul lor. Cristos nu numai că a rostit Cuvintele de mân- 
tuire, ci el însuşi este şi „Cuvântul” lui Dumnezeu. Cuvânt care manifestă 
esența celui care se prezintă ca şi cale, adevăr şi viață (In 14,6). Cuvânt 
care dă un conţinut şi o finalitate Adevărului. Cuvânt al celui care afirmă 
că este Una cu Tatăl şi Cuvânt care suflă asupra omenirii, nu ca simplu 
„flatus vocis”, ci ca dorință puternică de viață, în Persoana Duhului Sfânt. 
Cuvânt care se rosteşte la începuturile istoriei, pentru a da viață; Cuvânt 
care în întrupare reface adevăratul dialog între Dumnezeu şi om. Un dia- 
log în adevăr, deoarece Cristos, Cuvântul lui Dumnezeu făcut om, aduce 
lumii Adevărul lui Dumnezeu, iubirea sa față de noi, precum şi adevărul 
despre om şi libertatea sa. lată dimensiunea de dar a adevărului. Ea nu 
poate să fie rod al unei simple acțiuni speculative a omului şi, cu atât mai 
puţin, un adevăr care provine dintr-o prejudecată sau dintr-o convenţie. 
Acest dar poate fi primit numai de o viață deschisă la plinătatea adevărului ca 
adeziune la un Cuvânt care s-a făcut realitate personală în Isus Cristos, Dum- 
nezeu adevărat şi om adevărat, care este capabil să dea un sens de totalita- 
te realității lumii, realității omului. Adevărul primit ca dar se dezvoltă şi 
se perfecționează în această comuniune iubitoare cu Cuvântul întrupat. 


b) Libertatea creştină ca „vivere in conspectu Dei” 


Adevărata libertate este un element al perfecțiunii creştine prin care 
suntem părtaşi de o viață superioară, în aşa fel încât nu mai trăim pornind 
doar de la poziția noastră naturală, ci mai ales de la Domnul, de la Evan- 
ghelia sa, de la promisiunile divine de eliberare şi de la împlinirea victori- 
oasă în moartea şi învierea lui Cristos. Tocmai acest tip de libertate, expe- 
rimentată ca speranţă fericită, este cea care face să iasă din gura Apostolu- 
lui neamurilor: „Cine ne va despărți de iubirea lui Cristos?” (Rom 8, 35). 

Aşadar, libertatea adevărată îl determină pe creştin să privească totul la 
lumina lui Cristos, cu ochii credinței. Libertatea creştinului presupune a 
vedea totul „in conspectu Dei” (în fața lui Dumnezeu). Ţinta nu este de a 
fi liberi de toate legăturile, ci adeziunea necondiționată la Dumnezeu, care 
este unicul necesar. Omul cu adevărat liber este inserat în acest adevăr. 
Liber de toate legăturile ilegitime, deschis la slujirea iubirii, a dreptăţii şi 
a păcii. 


c) Legea Decalogului şi libertatea 

Creştinul are un ajutor inestimabil în Lege pentru a trăi propria liber- 
tate „in conspectu Dei”, ceea ce ar fi echivalent, pentru a trăi „libertatea 
adevărului”, ca unică alternativă la „libertatea puterii” dintr-o societate 
laicistă care exaltă valoarea unei existenţe, gândită şi trăită „etsi Deus non 
daretur” (ca şi cum Dumnezeu n-ar exista). 

Legea Decalogului, ca revelaţie a înțelepciunii autentice a lui Dumne- 
zeu — a voinţei sale iubitoare, a planului său de mântuire — ne comunică 
ceea ce este esenţial pentru ființa umană, adică pentru care scop şi în ce 
formă trebuie să trăim libertatea noastră. A trăi conform Decalogului, a 
notat cu perspicacitate Joseph Ratzinger, „înseamnă: a trăi propria asemă- 
nare cu Dumnezeu, a răspunde la adevărul ființei noastre, şi astfel, a face 
binele”?. În acest sens, Decalogul se prezintă ca adevărată cale pentru rea- 
lizarea personală a libertăţii ca un spaţiu vital în care pasul spre acel face- 
re veritatem („a face adevărul”: In 3,21) este imediat!. 

A realiza adevărul în propria viaţă cere, totuşi, să se ţină cont de reali- 
tatea dramatică a păcatului, cu posibilitatea reală şi, din păcate, frecventă, 
a pervertirii sensului propriei libertăţi care determină intelectul şi voința 
să se îndepărteze, respectiv, de adevăr şi de bine, opunându-se lor. Deci 
adevărata libertate, aşa cum deja am amintit într-un fel, trebuie să fie cu- 
cerită zi de zi. Omul care este chemat să participe la viaţa divină, are nevo- 
ie să urmeze drumul trasat de Dumnezeu însuşi, pentru a ajunge la aceas- 
tă realizare personală sublimă şi gratuită. Voința lui Dumnezeu, revelată 
în Legea Decalogului, purifică natura rănită a omului şi, în acelaşi timp, 
este călăuză sigură pentru libertatea noastră în adevăr şi, prin urmare, în 
dreptate şi în drept animate de iubire. 


d) Isus Cristos, Adevăr şi iubire, Noua Lege pentru omenire 


Isus Cristos a demonstrat, mai bine decât oricine, exigenţele interne ale 
ființei noastre. În Persoana sa divină s-au unit, fără amestecare şi fără di- 
viziune, Fiinţa divină şi propria noastră ființă, restituind libertăţii umane 
armonia sa cu adevărul, cu Dumnezeu însuşi. De aceea, El, Cristos, este 
Noua Lege a omului, noua lege a libertăţii sale. 

Această Nouă Lege, care este început al plinirii timpului (cf. Gal 4,4), 
este o Lege care se prezintă întemeiată în adevărul iubirii. Dumnezeu, în 


9 J. RATZINGER, Fede Verità Tolleranza. Il cristianesimo e le religioni del mondo, Edizioni 
Cantagalli, Siena 2003, 270. 

1 Teologul elvețian Hans Urs von Balthasar (1905-1988) vorbeşte despre caracterul 
existențial al adevărului: „... este posedat realmente [adevărul] numai atunci când este 
făcut, când nu este numai investigat în mod conceptual, ci este exprimat cu toată ființa 
proprie şi cu viața întreagă” (H.U. von BALTHASAR, „Azione e contemplazione”, în Saggi te- 
ologici, vol. I: Verbum Caro, Morcelliana, Brescia 11985, 254). 

omenitatea Fiului său veşnic, a vorbit în manieră definitivă, a pecetluit 
Legea sa, Alianţa sa, ducând la sinteza finală dialogul umano-divin. Victo- 
ria lui Cristos, în misterul crucii şi al învierii, a înfrânt zidul înstrăinărilor, 
al incomunicabilităţii, al confruntării, al minciunii... şi-l conduce pe om la 
un spațiu deschis, infinit de deschis, la adevărata sa patrie spirituală: liber- 
tatea a ceea ce este adevărat, a adevărului însuşi, proclamat şi trăit în iubire. 

Isus s-a supus unei Legi „făcându-se ascultător până la moarte şi încă 
moartea pe cruce” (cf. Fil 2,8). Această Lege nu i-a fost impusă din afară, 
era înscrisă în persoana sa: este Legea Duhului Fiului, legea iubirii filiale. 
Ascultarea față de această lege nu l-a făcut sclav, dimpotrivă, murind în 
fața ochilor Tatălui, Isus a făcut ceea ce el iubea, în libertatea unei iubiri 
infinite. 

Paştele lui Cristos — ca triumf al adevărului şi al iubirii, ca eveniment în 
care iubirea este în mod definitiv dusă din nou la adevărul său profund şi, 
în acelaşi timp, adevărul îşi găseşte forma sa esenţială, aceea a iubirii — s-a 
revelat ca răscumpărare a libertăţii omului. 

Inspirându-mă din una din paginile pe care le consider cele mai frumoa- 
se din literatura creştină din primele secole - Omilia anonimă pe care o 
citim în Oficiul din Sâmbăta Sfântă — îmi place să notez că Cristos înviat şi 
victorios, unde adevărul şi iubirea sunt una, este şi va fi mereu, mâna în- 
tinsă care se oferă să coboare în adâncul realităţilor istorice ale omului, în 
închisorile spirituale din această lume, pentru a-l întâlni pe fiecare fiu al 
lui Adam, şi astfel a-i oferi lumina adevărului care-i redă demnitatea, liber- 
tatea, speranţa şi, în felul acesta, şi perspectiva minunată de a realiza rod- 
nic propria umanitate. 


e) Euharistia — „hrană pentru omul înfometat de adevăr şi de libertate” 


În acest context, Papa Benedict al XVI-lea a prezentat Euharistia ca 
sacrament în care „Domnul se face hrană pentru omul înfometat de adevăr 
şi de libertate” (Exortaţia apostolică Sacramentum caritatis, 22 februarie 
2007, n. 2): 

— de adevăr, pentru că „Isus Cristos este Adevărul făcut persoană” spre 
care suspină „inima cerşetoare de Adevăr”; ba chiar, „în sacramentul Eu- 
haristiei Isus ne arată, îndeosebi, adevărul iubirii, care este însăşi esența 
lui Dumnezeu” (ivi). În afară de aceasta, trebuie notat că pentru a înțelege 
adevărurile credinței noastre nu este suficient studiul, ci e nevoie de rugă- 
ciune, e nevoie de contactul personal şi intim cu Acela care este Adevărul, 
şi unde este mai intens acest contact dacă nu în Euharistie? 

— de libertate, pentru că „numai adevărul poate să ne elibereze cu ade- 
vărat”, şi de vreme ce Isus este „Adevărul făcut persoană”, el este deci 

„steaua polară a libertăţii umane: fără el ea îşi pierde orientarea, deoarece 
fără cunoaşterea adevărului libertatea de denaturează, se izolează şi se 
reduce la arbitru steril. Cu el libertatea se regăseşte”. În afară de asta, nu 
se poate face abstracţie de faptul că Isus Cristos cu moartea sa pe cruce, 
prezent în Euharistie, este adevăratul eliberator al omului, adică „Acela 
care-l eliberează pe om de ceea ce limitează, mutilează şi aproape frânge 
chiar la rădăcini, în sufletul omului, în inima sa, în conştiinţa sa, această 
libertate” (Ioan Paul al II-lea, Enciclica Redemptor hominis, 4 martie 1979, 
n. 12, par. 3). De fapt, Isus, explicând propriile cuvinte „adevărul vă va 
elibera”, a afirmat: „Adevăr, adevăr vă spun că oricine comite păcatul este 
sclavul păcatului [...] Aşadar, dacă Fiul vă va elibera, veţi fi într-adevăr li- 
beri” (In 8,32-36). 


Concluzie 


Aş vrea să închei cu două concluzii scurte. Prima se referă îndeosebi la 
locul concret în care se desfăgoară acest eveniment; cealaltă are o pretenție 
mai globală. 

Instituția universitară în care ne aflăm, dotată cu două Facultăți de te- 
ologie, ortodoxă şi catolică, este un loc în care rațiunea şi credința, expuse 
în armonie, cu rigoare şi competenţă, sunt chemate să înalțe spiritul uman 
spre contemplarea adevărului. Revine în mod deosebit Facultăţilor de teo- 
logie să contribuie la reînnoirea încrederii în puterea de atracţie şi de răs- 
cumpărare pe care o exercită Răstignitul nu numai asupra istoriei lumii, ci 
şi asupra gândirii, asupra capacității omului de a se folosi de rațiune şi de 
propria libertate. 

Cât priveşte a doua concluzie, fac referință la Platon (428/427 î.C. — 
348/347 î.C.) care afirma că îi ia orice fundament societății umane cel care- 
i smulge religia. Creştinismul - în special prin instituţiile sale de studii 
superioare — doreşte să ofere o slujire la construirea societăţilor şi a popoa- 
relor: construcție bazată pe adevărata libertate a omului, deci orientată să 
exercite iubirea în vederea creării binelui autentic al omului întreg şi al 
tuturor oamenilor. El este convins că rolul său în această misiune este fun- 
damental. Mai mult, creştinismul şi-ar trăda propria misiune dacă n-ar 
căuta să-şi îndeplinească această îndatorire benefică. 


